Vauged Kalitv

**Vauged Kalitv** () om Venäman lidn da lidnankund Rostovan agjan keskuzpalan lodehes. Se om Vauktan Kalitvan rajonan administrativine keskuz da pala. Om «sodahoštusen lidn»-arvnimenke vn 2019 sulakuspäi.

## Istorii
Eländpunktan aluz om pandud vl 1703 kuti kozakišton lidnut Petr I-carin käskön mödhe, möhemba *Ust'-Belokalitvenskai*-stanic (). Kätihe stanicad Vauged Kalitv-radnikžiloks vl 1941. Toižen mail'man sodan aigan lidn oli okkupiruidud nacistižen Germanijan sodavägil (20.07.1942—19.01.1943). Radnikžilo sai lidnan statusad vn 1958 29. päiväl elokud.

Vauged Kalitv šingotase alüminijan vanundtegimen edheotandoil (pol'fabrikatad, sauvondprofil', astjad), mugažo radsor'mikoiden tegim radab lidnas.

## Geografijan andmused

Lidn sijadase rajonan keskuzpalas, Severskii Donc-jogen molembil randoil (Donan oiged ližajogi), 40 m ü.m.t. keskmäižel korktusel. Kalitv-jogi ( 308 km pitte, hura) i Lihai-jogi ( 69 km pitte, oiged) lanktas Severskii Doncha lidnan territorijal. Severskii Donc-jogen oiged rand om kall'oikaz, 148 metrhasai ü.m.t. kortte.

Matkad Rostovhasai Donal om 132 km suvipäivlaskmha orhal, 166 km avtotel vai raudtel. Lähembaižed lidnad oma Rusked Sulin 62 km suvipäivlaskmha orhal, 92 km avtotedme vai raudtedme, Zverevo 53 km päivlaskmha-suvipäivlaskmha orhal, 71 km avtotedme vai raudtedme, i Kamensk Šahtil nell'kümne kaks' kilometrad päivlaskmha orhal, 57 km avtotedme vai raudtedme. *Vauged Kalitv*-raudtestancii radab «Kamensk Šahtil — Volgograd»-keskustal.

## Tobmuz
Kaik koume futorad mülüdas lidnankundha Vauktan Kalitvan ližaks: Borodinov, Dädin, Pocelujev.

Lidnankundan tobmuden pämez' om sen Deputatoiden suiman ezimez'. Lidnankundan Administracijan pämez' om Nikolai Timošenko vn 2021 elokuspäi. Edeline lidnan Administracijan pämez' om Sergei Sägailo (tal'vku 2016 — heinku 2021).

## Eläjad
Vl 1939 stanican ristitišt oli 8 200 eläjad. Vn 2010 Venäman rahvahanlugemižen mödhe lidnan eläjiden lugu oli 43 651 ristitud, lidnankundan — 44 403 ristitud, rajonan kaks' videndest. Vn 2021 lidnan ristitišt oli 40 448 eläjad. Kaik 40 831 ristitud elihe lidnas i 41 552 ristitud kaikes lidnankundas vl 2017. Kaikiš suremb lidnan ristitišt oli 47..49 tuhad eläjid vll 1989−2003 (49 500 rist. vl 1996).

Rahvahad (ozutadud rahvahudenke vl 2010): venälaižed — 95,6 %, ukrainalaižed — 1,7 %, toižed rahvahad — 2,7 %.

Ortodoksižen hristanuskondan nell' pühäpertid oma saudud lidnas: koume jumalanpertid i časoun'.

## Openduz
Lapsiden opendusen aluzkundad oma üks'toštkümne päivkodid, seičeme keskškolad (nomerad 1..6 i 17), kozakišton kadetkorpus, lapsiden sädamižen pert', tehnižen sädamižen keskuz, čomamahtoiden škol, kaks' municipališt sportškolad i olimpižen varan sportškol (meladuz baidaroil i kanoel, kebn atletik, ujund, dzüdo, futbol, čomamahtoine gimnastik, boks, ličend kall'oidme).

Professionaližen opendusen aluzkundad oma Vauktan Kalitvan gumanitariž-industrialine tehnikum i Vauktan Kalitvan äiprofil'ne tehnikum.

## Galerei

Здание казачьей гимназии.jpg|Istorijan kodirandantedištandmuzei (2021. voz' vai sen aigemba, istorine atamanan ohjandusen pert', kozakišton gimnazii)
Белая Калитва Свято-Введенский храм 12 октября 2017 02.jpg|Jumalanmaman Tulendan Pühäpertihe jumalanpert', vn 2017 nägu
Belaya Kalitva-AMR(1).jpg|Alüminijan metallurgižen tegimen pätulend vl 2022
Belaya Kalitva-Art school.jpg|Lapsiden čomamahtoiden škol (2019)
Belaya Kalitva-Stela.jpg|Znam lidnan röunal vl 2019
Belayak.jpg|Nevondkundaline lidnanznam (1968)


## Homaičendad


## Irdkosketused
* Lidnankundan tobmuden aluzkundoiden sait (''belokalitvinskoegp.ru'')